stanford-oval/wikipedia huggingface dataset:
מזאר-י שריף
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  Abū Ḥāmid al-Andalusī al-Gharnāṭī, "Tuḥfat al-albāb," ed. G. Ferrand, in Journal Asiatique ccvii (1925), pp. 145-148.
↑  Shrine of Hazrat Ali, Lonely Planet.
↑  Balkh, UNESCO's Silk Road: dialogue, diversity & development.
↑  Barthold, W. and Bosworth, C.E., “Mazār-i Sharīf”, Encyclopaedia of Islam, Second Edition, s.v.
↑  Afghan powerbrokers: Who's who, BBC News.
↑  Ahmed Rashid, Taliban: Islam, Oil and the New Great Game in Central Asia, I.B.Tauris, 2002, chapter 4.
↑  Larry P. Goodson, Afghanistan's Endless War: State Failure, Regional Politics, and the Rise of the Taliban, University of Washington Press, 2001, chapter 3.
↑  Human Rights Watch, Afghanistan: The massacre in Mazar-i Sharif,  III. The first day of the taleover.
↑  Luke Harding, "Afghan massacre haunts Pentagon," The Guardian, 14 September 2002.
↑  Tom Lasseter, "As possible Afghan war-crimes evidence removed, U.S. silent," McClatchy Newspapers, December 11, 2008.
↑  AFP, "US blocked probes into Afghan prisoner killings: report,"  July 11 2009.
↑  Afghan casualties in Taliban Mazar-e Sharif attack pass 100, BBC News, 22 April 2017.
↑  "Major northern Afghan city Mazar-i-Sharif falls to Taliban". Al Jazeera. 14 באוגוסט 2021. נבדק ב-15 באוגוסט 2021. {{cite news}}:  (עזרה)
↑  State of Afghan Cities report 2015 (Volume II), UN-HABITAT, p. 82.
↑  מפת פיזור אוכלוסיית אפגניסטן, 2003, נשיונל ג'אוגרפיק.
↑  Steven Komarow, "Pashtuns say they're being brutalized," USA TODAY, 05/12/2002.
↑  Zabiullah Ehsas, "Tribal elders in Balkh worry about assassinations," Pajhwok  News Agency, March 31, 2011.
| --- | --- |
בקרת זהויות :  NLI: 987007554948005171  GND: 4115056-9  LCCN: n79127651  VIAF: 157097299   WorldCat (עם VIAF): 157097299 
המסגד הכחול, מזאר-י שריף
הסנאטור ג'ון קרי, באוניברסיטת בלח', מאי 2011.
רוכל פורש את מרכולתו, 2011
בית ספר לבנות, 2010
ארמון הממשל
יוחנן זריז

יוחנן זריז (28 באוגוסט 1924 – 24 בדצמבר 2018) היה ממפקדי הפלמ"ח, יו"ר מועצה אזורית רמת הנגב בשנים 1954–1956.
ביוגרפיה

בוגר המחזור הרביעי של בית הספר המחוזי בגבעת השלושה. גויס לפלמ"ח בשנת ה'תש"ב ושובץ בפלוגה ג'. שירת בפלוגות ג' ו-ז' במחלקה הערבית של הגדוד הרביעי. בליל הגשרים פיקד על הכוח שמשימתו הייתה פיצוץ גשר אדם שעל הירדן (המטען לא פעל ופוצץ בטעות למחרת על ידי קצין חבלה בריטי).
בהמשך הקים זריז את הגדוד השביעי של הפלמ"ח בחטיבת הנגב והשתתף איתו בין היתר בהתקפה על משטרת עיראק סווידאן. לאחר מכן היה למפקד הגדוד הרביעי, שהשתייך עתה לחטיבת הראל. בהמשך המלחמה שימש כמג"ד גדוד 122 של חטיבת כרמלי, אך הודח מתפקידו עקב השתתפותו בכנס הפלמ"ח, והוחזר לתפקידו על ידי משה דיין.
לאחר שירותו הצבאי שימש כיו"ר מועצה אזורית רמת הנגב בשנים 1954–1956, כגזבר קיבוץ משאבי שדה בשנים 1971–1975, ופיקח על הקמת קיבוץ רתמים. היה חבר קיבוץ משאבי שדה.
נפטר בדצמבר 2018, ונקבר בקיבוצו משאבי שדה.
הערות שוליים

↑  מכתבו של רבין ליגאל אלון, 23 באוקטובר 1949 בגנזך המדינה
| --- | --- |
בקרת זהויות :  NLI: 987009841872905171  VIAF: 9575162481026837680009   WorldCat (עם VIAF): 9575162481026837680009 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
קלעה-י נאו

| --- | --- |

מראה כללי של העיר, ספטמבר 2013
 מדינה:  אפגניסטן אפגניסטן
 מחוז:  באדגיס
 שטח:  840.6 קמ"ר
 גובה:  967 מטרים
 אוכלוסייה:  ‏
  ‑ בעיר:  75,410 (21 בספטמבר 2020)
  ‑ צפיפות:  89.71 נפש לקמ"ר (21 בספטמבר 2020)
 קואורדינטות:  34°59′N 63°07′E﻿ / ﻿34.99°N 63.12°E﻿ / 34.99; 63.12 
 אזור זמן:  UTC +4:30
 http://www.naraiman.com/
  מפת מיקום  מפה מפורטת   (למפת אפגניסטן מוגדלת) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו סין טג'יקיסטן אוזבקיסטן טורקמניסטןקלעה-י נאו(למפת אפגניסטן רגילה) קאבול קנדהאר הראת מזאר-י שריף ג'לאלאבאד לשכר גאה תאלקאן ח'וסת שברגאן ע'זני א י ר א ן  פקיסטן הודו ס. טג'יקיסטן אוזבקי. טורקמניסטןקלעה-י נאו  he tabBackground:;tabBorder:#aaa;defaultTab:0;
קלעה-י נאו (בפשטו ודארי: قلعه نو, תעתיק מדויק: קלעה נו) היא עיר בצפון-מערב אפגניסטן ובירת מחוז באדגיס. העיר שוכנת מצפון להרי פרופמיסוס בגובה 967 מטרים מעל פני הים, כ-560 ק"מ מערבית לבירה קאבול. על פי תחזית רשמית לתאריך 21 בספטמבר 2020, התגוררו בקלעה-י נאו 75,410 בני אדם.
80% מתושבי העיר הם טג'יקים והזארים. בעיר גם מתגוררת אוכלוסייה פתאנית, בלוצ'ית ואוזבקית. בשטח העיר פועל נמל תעופה קטן, הקרוי על שמה.
ב-7 ביולי 2021, במסגרת השתלטות הטליבאן מחדש על אפגניסטן, התרחש בעיירה קרב בין כוחות הטליבאן ובין כוחות ממשלת אפגניסטן שהסתיים בניצחון של כוחות הממשלה וב-69 לוחמי טליבאן הרוגים. חודש אחד בלבד לאחר מכן, ב-12 באוגוסט 2021, העיירה הותקפה פעם נוספת ונכבשה על ידי כוחות הטליבאן, בערך במקביל לנפילת העיר הראת, והפכה לבירת המחוז השלוש-עשרה שנכבשה כחלק מהמתקפה הרחבה שהובילה בסופו של דבר לנפילת ממשלת אפגניסטן ולהשתלטות הטליבאן על המדינה כולה.
אקלים

קלעה-י נאו מתאפיינת באקלים צחיח למחצה, עם קיצים חמים וחורפים קרים.
כמות המשקעים נמוכה, ויורדת בעיקר בחורף.
הערות שוליים

↑  Afghanistan: Administrative Division (Provinces and Districts) - Population Statistics, Charts and Map, citypopulation.de
↑  Afghan forces say Taliban being driven out of western city - BBC News, bbc.com
↑  69 Taliban terrorists killed, 23 injured as Afghan forces regain control of Qala-e-Naw city - Times of India, timesofindia.indiatimes.com
↑  Afghanistan: Major cities fall to Taliban amid heavy fighting - BBC News, bbc.com
↑  Afghanistan Collapse Accelerates as the Taliban Capture 3 Vital Cities - The New York Times, nytimes.com
| --- | --- |
בקרת זהויות :  LCCN: n2010057512  VIAF: 139797261   WorldCat (עם VIAF): 139797261 
ערך זה הוא קצרמרבנושא אפגניסטן ובנושא יישובים באסיה. אתם מוזמנים לתרום לוויקיפדיה ו.
בנין

ערך זה עוסק במדינה במערב אפריקה. אם התכוונתם למבנה, ראו .
רפובליקת בֶּנִין (בצרפתית: République du Bénin) היא מדינה במערב אפריקה הגובלת בטוגו במערב, בניגריה במזרח ובניז'ר ובורקינה פאסו בצפון. היא גם חברה בארגון לשיתוף פעולה אסלאמי.
מקור השם

השם בֶּנִין נלקח משמו של מפרץ בנין, שלחופיו שוכנת המדינה. המפרץ קרוי על שם ממלכת בנין, שהתקיימה בעבר בשטחי ניגריה של ימינו.
בתקופה הקולוניאלית נקרא האזור דהומיי הצרפתית, כשמה של הממלכה שהתקיימה בחלק מדרום בנין בתקופה הקדם-קולוניאלית. לאחר קבלת העצמאות ב-1960 נקראה המדינה רפובליקת דהומיי. בשנת 1975 שונה שמה של המדינה לרפובליקה העממית של בנין, וב-1990, בעקבות ביטול הגדרת המשטר כמרקסיסטי, שונה השם לרפובליקת בנין. הבחירה בשם בנין, שאינו מתייחס לאזור מסוים במדינה, נועדה לשקף נייטרליות אתנית ואזורית, בניגוד לשם דהומיי שמקושר היסטורית לחלק מדרום הארץ.
היסטוריה

על פי המסורת המקומית, התיישבו בתחומה במאה ה-12 או במאה ה-13 האג'ה (Aja). הם הקימו בה את ממלכת הארדרה, וממלכתם הייתה בשיא פריחתה במאות ה-16 וה-17. עד סוף המאה ה-19 נהגו אנשיה לפשוט על ארצות שכנות על מנת לחטוף אנשים ולמכור אותם כעבדים.
במאה ה-17 קמה בדרום בנין ממלכת דהומיי, שהתקיימה עד לתבוסתה הסופית בידי האימפריה הקולוניאלית הצרפתית ב-1894. עד המאה ה-19 היוותה דהומיי מרכז חשוב של סחר העבדים האטלנטי.
בשנת 1899 האזור צורף למושבות אפריקה המערבית הצרפתית. בימי הממשל הצרפתי פותחו תחבורתה וכלכלתה של המושבה. בשנת 1958 חתמה כניסתה לקונסיי דה ל'אנטאנט (מועצת מדינות ההסכמה, יחד עם חוף השנהב, וולטה עלית, וניז'ר) והייתה למדינה אוטונומית וב-1 באוגוסט 1960 קיבלה את עצמאותה. נשיא המדינה הראשון היה אובר מאגה.
קשיי כלכלה, בעיות אתניות שגרמו ליריבויות בקרב האוכלוסייה ותסיסה חברתית ערערו את השלטון במדינה, והמשטרים שהונהגו בה בעקבות כמה הפיכות צבאיות היו קצרי ימים. עם זאת, המתח הפוליטי, האזורי והאתני לא הידרדר לכדי מלחמת אזרחים כוללת. כדי לשכך את המתיחויות האתניות הונהגה בה לתקופה קצרה (1970–1972) מערכת של נשיאות משולשת, שבה תפקיד הנשיא עובר בין שלושה אנשים מהקבוצות האתניות הגדולות במדינה.
בשנת 1972 תפס את השלטון במדינה מתייה קרקו ובשנת 1975 הסב את שמה ל"בנין", כשם המפרץ שלחופיו היא שוכנת, והשליט בה משטר מרקסיסטי חד-מפלגתי. מצוקתה הכלכלית של המדינה, יחד עם נפילת ברית המועצות, הניעו את קרקו להסכים לשינוי המשטר ולמעבר לדמוקרטיה רב-מפלגתית, על פי חוקה שאושרה במשאל עם ב-1990. בבחירות שנערכו ב-1991 הפסיד קרקו לראש הממשלה ניספור סוגלו, אך הוא שב לשלוט במדינה לאחר שניצח בבחירות ב-1996 ושוב ב-2001. ב-2006 נמנע מקרקו על פי החוקה להתמודד על כהונה נוספת, ובבחירות ניצח המועמד העצמאי תומא יאיי בוני, שזכה גם בבחירות 2011. פטריס טאלון, אף הוא מועמד עצמאי, ניצח בבחירות 2016.
פוליטיקה

בנין היא רפובליקה שבה הנשיא נבחר בבחירות ישירות והוא ראש המדינה וראש הרשות המבצעת. בנין עברה תהליכי דמוקרטיזציה החל מהשינוי בחוקה בשנת 1990, והייתה מהמדינות הראשונות ביבשת שעברו תהליך שכזה. מטרות החוקה היו לעגן בחוק את שלטון החוק, שקיפות, חופש דת, חופש העיתונות, הפרדת סמכויות שלטוניות, זכות שביתה, זכות הבחירה לכל (הזכות ניתנת בגיל 18) ואת עצמאותה של הרשות השופטת.
על פי מדד חופש העיתונות העולמי של עיתונאים ללא גבולות משנת 2007, חופש העיתונות במדינה מדורג במקום ה-53 מתוך 169 מדינות שנבחנו.
הפרלמנט החד-ביתי מכיל 83 מושבים. הבחירות מתקיימות אחת לחמש שנים במערכת בחירות יחסיות ב-24 מחוזות. זכות ההצבעה ניתנת לאזרחים בני 18 ומעלה ללא הרשעה שעונשה הוא למעלה משלושה חודשים. הגיל המינימלי למועמדות הוא 25, תושב בנין במשך שנה לפחות, ואזרח מלידה או מהגר שהתגורר במדינה לפחות עשר שנים.
כלכלה

בשנת 2001, למעלה משליש מן האוכלוסייה חיו מתחת לקו העוני.
על-פי הערכת ספר העובדות העולמי עמד התוצר לנפש בבנין ב-2017 על 2,300 דולר לשנה, במונחי כוח קנייה. כמחצית מהתוצר הגיע ממגזר השירותים, בכלל זה סחר דרך נמל קוטונו, כרבע מהמגזר החקלאי, בעיקר שמן דקלים, כותנה, קסאבה, בוטנים, קשיו ודגנים, וכרבע מהתעשייה, בעיקר טקסטיל, עיבוד מזון, חומרי בניין ומלט.
המדינה עשירה באוצרות טבע כמו נפט, כרום, ברזל, אך אבן הגיר בלבד מנוצלת בשיעור נמוך.[דרוש מקור]
גאוגרפיה

העיר הגדולה במדינה ועיר הנמל הראשית היא קוטונו.
בשטח המדינה רצועת חוף קצרה ולגונות, שפלה פורייה וביצתית בחלקה, הרים מיוערים ורמה מכוסה ערבות עשב.
האקלים הוא אקלים טרופי חם ולח. בצפון המדינה שורר אקלים יבש למחצה.
המדינה שוכנת מצפון לקו המשווה.
דמוגרפיה

אוכלוסיית בנין מונה כ-11.4 מיליון בני אדם. רוב אוכלוסיית בנין מתגוררת בדרום המדינה. האוכלוסייה במדינה צעירה, עם תוחלת החיים של כ-62 שנים בממוצע. שיעור הפריון עומד על 5.4 ילדים לאישה.
בבנין מתקיימות כ-42 קבוצות אתניות שונות. קבוצות שונות אלו התיישבו בבנין בתקופות שונות לאורך ההיסטוריה וגם היגרו בתוכה במשך השנים. הקבוצות המרכזיות במדינה הן פון - 38%, אדג'ה ומינה - 15%, יורובה - 12%, ופולה - 8.6%.
ישנן למעלה מ-50 שפות מדוברות במדינה.
הדת השלטת במדינה היא הנצרות - 42.8%: נצרות קתולית- 27.1%, נצרות פרוטסטנטית- 10.4% וזרמים נוצרים נוספים- 5.3%.
אחריה דת האסלאם- 27%, וודו- 11.6%, אמונות מקומיות- 6% וחסרי דת- 12%.
הערות שוליים

↑  מקום מושבה של הממשלה בקוטונו.
↑  דירוג שטח יבשתי - מתוך אתר Worldometer, כפי שפורסם ב-28 במאי 2021
↑  טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם
↑  טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024
↑  דירוג תמ"ג - מתוך אתר הבנק העולמי, כפי שפורסם ב-2 באוגוסט 2023
↑  מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות
↑  דאהומי - מדינה אפריקנית חדשה, למרחב, 2 באוגוסט 1960
| מדינות אפריקה |
| --- | --- | --- |
| מדינות | אוגנדה • אלג'יריה • אנגולה • אסוואטיני • אריתריאה • אתיופיה • בורונדי • בורקינה פאסו • בוטסואנה • בנין • גאנה • גבון • ג'יבוטי • גינאה • גינאה ביסאו • גינאה המשוונית • גמביה • דרום אפריקה • דרום סודאן • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מוזמביק • מלאווי • מצרים • מרוקו • הרפובליקה המרכז-אפריקאית • ניז'ר • ניגריה • נמיביה • סאו טומה ופרינסיפה • סודאן • סומליה • סיישל • סיירה לאון • סנגל • צ'אד • קומורו • הרפובליקה של קונגו • הרפובליקה הדמוקרטית של קונגו • קמרון • קניה • רואנדה • תוניסיה |  |
| חבלי ארץ  "לא מוכרים" | סומלילנד • רפובליקת סהרה הערבית הדמוקרטית |  |
| שטחים תלויים | הטריטוריה הבריטית באוקיינוס ההודי • סנט הלנה, אסנשן וטריסטן דה קונה • האיים הקנריים • סאוטה • מלייה • מדיירה • מיוט • ראוניון • סוקוטרה |  |
| הארגון לשיתוף פעולה אסלאמי |
| --- | --- | --- |
| חברות | אפגניסטן • אלג'יריה • צ'אד • מצרים • גינאה • אינדונזיה • איראן • ירדן • כווית • לבנון • לוב • מלזיה • מאלי • מאוריטניה • מרוקו • ניז'ר • פקיסטן • תימן • ערב הסעודית • סנגל • פלסטין (מיוצגת על ידי אש"ף) • סודאן • סומליה • תוניסיה • טורקיה • בחריין • עומאן • קטר • איחוד האמירויות הערביות • סיירה לאון • בנגלדש • גבון • גמביה • גינאה ביסאו • אוגנדה • בורקינה פאסו • קמרון • קומורו • עיראק • המלדיביים • ג'יבוטי • בנין • ברוניי • ניגריה • אזרבייג'ן • אלבניה • קירגיזסטן • טג'יקיסטן • טורקמניסטן • מוזמביק • קזחסטן • אוזבקיסטן • סורינאם • טוגו • גיאנה • חוף השנהב |  |
| מדינה מושעית | סוריה |  |
| מדינות משקיפות | בוסניה והרצגובינה • הרפובליקה המרכז-אפריקאית • קפריסין הצפונית • תאילנד • רוסיה |  |
| ארגונים משקיפים | הליגה הערבית • האו"ם • המדינות הבלתי-מזדהות • האיחוד האפריקאי • הארגון לשיתוף פעולה כלכלי |  |
| --- | --- |
בקרת זהויות :  NLI: 987007552622805171  BNE: XX456079  BnF: cb15289964r (data)  GND: 4005503-6  HDS: 003436  ISNI: 0000 0001 2342 3987  KulturNav: b9c458e8-2a7f-42e4-ba59-cca79bfa4198  LCCN: n79110959  MusicBrainz: 1f72ee74-2d3f-3a40-846b-e3d780b73dd2  NARA: 10035689  NDL: 00561189  NKC: ge128744  NLA: 35739411  NSK: 000730110  RERO: 02-A000024837  SUDOC: 026617102  UKPARL: dZb0YW6G  VIAF: 133637392   WorldCat (עם VIAF): 133637392 
חגיגות של בני פון בדהומיי, 1908
מתייה קרקו, 1976. קרקו שלט בבנין בין 1972 ל-1991 ושוב בין 1996 ל-2006
יגאל קליין

| --- | --- |
אין תמונה חופשית
 לידה:  1978 (בן 47 בערך) פריז
 מדינה:  ישראל 
 מקום מגורים:  תל אביב
 השכלה:  תואר ראשון במינהל ובמדיניות ציבורית במכללת ספיר, ותואר שני במדעי היהדות בקריה האקדמית אונו
 תפקיד:  מזכ"ל בני עקיבא
 
יגאל קליין (נולד ב-1978) הוא מזכ"ל תנועת בני עקיבא.
ביוגרפיה

נולד בפריז. בגיל שנתיים עלה לישראל עם משפחתו, והתגורר בשכונת גילה בירושלים, שם היה פעיל בתנועת בני עקיבא, והיה ממקימי סניף גוננים של התנועה. למד בישיבת שבי חברון ושרת בחיל התותחנים. השלים תואר ראשון במינהל ובמדיניות ציבורית במכללת ספיר, שם עבר גם קורס דירקטורים, ותואר שני במדעי היהדות בקריה האקדמית אונו.
היה רכז הנוער בקריית ארבע, מנהל חינוכי בפרויקט "יחד" של רשת אור תורה סטון, וחבר בוועד המנהל של תוכנית "לחיות יחד" של קרן לאוטמן וכחבר מטה ויועץ אסטרטגי בכיר במנהלת הזהות היהודית מטעם חברת האסטרטגיה דלויט.
בתחילת העשור השני של המאה ה-21 הצטרף לסגל בני עקיבא. שימש כרכז ההדרכה של מחוז ירושלים, ובהמשך כרכז ההדרכה הארצי. מאז שנת 2020 שימש כסמזכ"ל חינוך בתנועה. באפריל 2022 נבחר על ידי ועדת האיתור להחליף את יאיר שחל בתפקיד המזכיר הכללי (מזכ"ל) של התנועה, והמינוי אושר על ידי מליאת ההנהלה הארצית של התנועה. ב-1 בספטמבר של אותה שנה נכנס לתפקידו.
נשוי ליעל, מנהלת בית ספר, ואב לחמישה. התגורר במעלה חבר, שם כיהן כיו"ר היישוב. בשנת 2024 עבר עם משפחתו לתל אביב.
הערות שוליים

↑  אודיה רובין בן זקן, בא לתנועה מזכ"ל חדש, זרעים (ביטאון תנועת בני עקיבא), אלול תשפ"ב, עמ' 8–9
↑  יהונתן גוטליב, יגאל קליין נבחר למזכ"ל הבא של בני עקיבא, באתר ערוץ 7, 26 באפריל 2022
↑  אסף אוהב ציון, פותחים שנה: יגאל קליין - המזכ"ל החדש של בני עקיבא, באתר דתילי, 1 בספטמבר 2022
| בני עקיבא |
| --- | --- | --- |
| מזכ"לי תנועת בני עקיבא בישראל | מתתיהו רוטנברג • יעקב דרורי • אברהם שטרן • ליפא אהרוני • ידידיה כהן • שלמה סמסון • אמנון שפירא • יוחנן בן-יעקב • יהושע (שייע) אלטמן • אברהם ליפשיץ • אלחנן גלט • יונה גודמן • מרדכי (מוטי) יוגב • איתן מור-יוסף • הרב בני נכטיילר • דני הירשברג • יאיר שחל • יגאל קליין |  |
| מזכ"לי תנועת בני עקיבא העולמית | יוסקה שפירא • אברהם דובדבני • יצחק שטיגליץ • גאל גרינוולד  • זאב שוורץ  • הרב נעם פרל • רועי אביקסיס • אוהד טל  • צבי אלון |  |
| מושגים | תורה ועבודה • שבט יובל • של"פ • צוותי נחשון • גרעין נח"ל • פרויקט השחר • שבט איתנים |  |
| אישים מרכזיים | יחיאל אליאש • הרב משה צבי נריה • הרב חיים דרוקמן |  |
אמיר-חוסיין חוסיין-זאדה

אמיר-חוסיין חוסיין-זאדה (בפרסית: امیرحسین حسین‌زاده; נולד ב-30 באוקטובר 2000 בטהראן שבאיראן) הוא כדורגלן איראני המשחק בעמדת הקשר ההתקפי בקבוצת טרקטור סאזי מליגת העל האיראנית ובנבחרת איראן.
קריירת מועדונים

חוסיין-זאדה גדל במחלקות הנוער של מוקאוומאת טהראן ושל סאיפא. בשנת 2019 החל לשחק בקבוצה הבוגרת של סאיפא במסגרת ליגת העל האיראנית. בסך הכל ערך 47 הופעות ליגה במועדון, בהן הבקיע שבעה שערים.
ב-21 באוגוסט 2021 חתם באסתקלאל טהראן מליגת העל האיראנית.
ב-22 באוגוסט 2022 חתם בשרלרואה הבלגית.
בקיץ 2023 חזר לאיראן וחתם בטרקטור סאזי.
קריירה בינלאומית

ב-24 במרץ 2022 ערך חוסיין-זאדה את הופעת הבכורה שלו בנבחרת איראן, בהפסד 2-0 לנבחרת קוריאה הדרומית במסגרת מוקדמות מונדיאל 2022.
ה'תש"ן

.
ה'תש"ן או ה'תש"נ (5,750) ובקיצור תש"ן או תש"נ – היא שנה עברית  אשר החלה ביום א' בתשרי, אור ל-30 בספטמבר 1989, והסתיימה ביום כ"ט באלול, 19 בספטמבר 1990.
המולד של תשרי חל ביום השבת, 15 שעות ו-462 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שלישית לשמיטה, ושנת 12 במחזור העיבור ה-303. תקופת ניסן שבשנה זו היא תחילת שנת 10 (סימנה ילאז) במחזור השמש ה-206.
שנה זו היא שנת 1,921 לחורבן הבית, ושנת 2,301 לשטרות.
מדינת ישראל חגגה ביום העצמאות ה'תש"ן 42 שנות עצמאות.
אירועים

י"ב בחשוון - איחוד גרמניה: נפילת חומת ברלין
כ"ג בתשרי - נחתם הסכם טאיף שסיים את מלחמת האזרחים בלבנון
ה' בטבת - מונפק המטבע שערכו חמישה שקלים חדשים
י"ח בשבט -"ליל המיקרופונים" במרכז הליכוד
י"ח באדר - ממשלת יצחק שמיר נופלת בהצבעת אי אמון בכנסת, במסגרת "התרגיל המסריח"
א' בניסן - התרגיל המסריח: הרב אלעזר מנחם מן שך נואם את נאום השפנים והחזירים נגד המערך והקיבוצים
ט"ז בניסן - התרגיל המסריח: שמעון פרס עומד להציג את ממשלתו בפני הכנסת, אבל ברגע האחרון מגלה ששניים מחברי הכנסת של אגודת ישראל לא מתכוונים לתמוך בה
כ"ה באייר - עמי פופר רוצח שבעה פועלים ערבים
י"ח בסיוון - התרגיל המסריח: יצחק שמיר מציג את ממשלתו בפני הכנסת
ו' בתמוז - מוקם היישוב אלון
י"א באב - תחילת מלחמת המפרץ הראשונה: עיראק פולשת לכווית
י"ד באב - נחטפו ונרצחו שני נערים ליאור טובול ורונן לוי קרמני על ידי פלסטינים בשכונת רמות בירושלים
נולדו

כ"ט בתשרי - שיר אלמליח, דוגמנית ישראלית
י"ח בכסלו - לי בירן, זמר, מוזיקאי ושחקן ישראלי
ה' בשבט - אליעד נחום, מדבב, זמר-יוצר, מוזיקאי, מלחין, רקדן ושחקן טלוויזיה ישראלי
ט' באדר - אסתי גינזבורג, דוגמנית ישראלית
י"ד בניסן – נפתלי קמפה, מוזיקאי חסידי ישראלי
י"ד בניסן - תם אהרון, סטנדאפיסט, תסריטאי וסאטיריקן ישראלי
כ"ב באייר - עמליה דואק, עיתונאית ואשת רדיו ישראלית
כ"ב באייר - אלי קרן-אסף, שחקנית ישראלית
כ"ד באב - שיר מורנו, שחקנית ודוגמנית ישראלית
י"ג באלול - אורטל עמר, מנחת טלוויזיה וכתבת ישראלית
י"ג באלול - אלינה לוי, שחקנית, דוגמנית ומנחה ישראלית
נפטרו

כ"ב בטבת - ארתור גולדברג, פוליטיקאי ומשפטן יהודי-אמריקאי (נולד ב-ה'תרס"ח)
כ"ט בטבת - הנסיך היגשיקוני, ראש ממשלת יפן (נולד ב-ה'תרמ"ח)
כ"ה בשבט - ורדינה שלונסקי, מלחינה ופסנתרנית ישראלית (נולדה ב-ה'תרס"ה)
כ"ו בשבט - הרב אפרים בורודיאנסקי, ראש כולל "שבט מיהודה" להכשרת דיינים, עורך האנציקלופדיה התלמודית, כיהן במשך תקופה קצרה כראש ישיבת באר יעקב
ז' באב - ברונו קרייסקי, קנצלר אוסטריה (נולד ב-ה'תרע"א)
פרסי ישראל

מקבלי פרס ישראל לשנת תש"ן הם:
מאיר ויס - מדעי היהדות
נתן שפיגל - מדעי הרוח
צבי יעבץ - מדעי הרוח
משה אלטבאואר - מדעי הרוח
משה פריבס - מדעי החיים
מאיר וילצ'ק - מדעי החיים
אלכסנדר לויצקי - מדעי החיים
יחזקאל שטרייכמן - ציור
השייח' אמין טריף - תרומה מיוחדת לחברה ולמדינה
רענן ויץ - תרומה מיוחדת לחברה ולמדינה
ישראל פולק - תרומה מיוחדת לחברה ולמדינה
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ויבקה סטנה

| --- | --- |
ויבקה סטנה לבושה בשמלה גותית רומנטית
ויבקה סטנה לבושה בשמלה גותית רומנטית
 לידה:  17 באוגוסט 1978 (בת 46) סוקנדאל, נורווגיה
 מוקד פעילות:  נורווגיה נורווגיה
 תקופת הפעילות:  1996–2007, 2013
 עיסוק:  זמרת ומורה לפיתוח קול, מחזאית ושחקנית תיאטרון
 זרם:  מוזיקה קלאסית ומטאל
 סוגה:  מטאל גותי
 סוג קול:  מצו-סופרן לירי
 שפה מועדפת:  אנגלית ונורווגית
 חברת תקליטים:  נאפלם רקורדס 
 שיתופי פעולה בולטים:  טריסטניה, God of Atheists,‏ Veil of Secrets
 הדף הרשמי בפייסבוק
 פרופיל ב-IMDb
 
ויבקה סטנה, 15 ביולי 2006
ויבקה סטנה בהופעה של טריסטניה, 2006
ויבקה סטנה בהופעה של טריסטניה
ויבקה סטנה בהופעה של טריסטניה לבושה בשמלה גותית רומנטית ומחוך, 2006
ויבקה סטנה (בנורווגית: Vibeke Stene; נולדה ב-17 באוגוסט 1978) היא זמרת מצו-סופרן נורווגית, ששרה בעיקר מטאל גותי ומוזיקה קלאסית. היא ידועה בעיקר בזכות היותה הזמרת של להקת המטאל הגותי טריסטניה בשנים 1996–2007 ונחשבת לאחת מהזמרות הטובות ביותר בסצנת המטאל. בנוסף להיותה זמרת, ויבקה סטנה היא גם מורה לפיתוח קול ושחקנית תיאטרון.
קריירה

ויבקה סטנה נולדה ב-1978 בסוקנדאל נורווגיה למשפחה בעלת רקע מוזיקלי וכבר מגיל צעיר נמשכה למוזיקה ובלטה בשירתה.
בצעירותה (החל מגיל 13) למדה ויבקה זמרה קלאסית, הופיעה במספר קונצרטים כסולנית בסגנונות מוזיקה קלאסית, מוזיקת עם וג'אז. היא גם שרה במקהלה. בתיכון היא למדה במגמת מוזיקה ושרה מוזיקה קלאסית אך נמשכה להארד רוק והבי מטאל. בגיל 17 שמעה לראשונה על להקת המטאל הגותי Theatre of Tragedy והלכה להופעה שלהם בסטוונגר. אחרי ההופעה חשבה ויבקה שהיא יכולה לבצע את קטעי השירה הנשית טוב יותר וקיבלה השראה להתעסק במטאל גותי באופן מקצועי.
את חברי להקת המטאל הגותי טריסטניה (Tristania) לעתיד פגשה בתיכון. היא הצטרפה ללהקה לפני שהקליטו את הדמו הראשון שלהם "טריסטניה". בהתחלה היא יועדה להיות זמרת אורחת אך בהמשך (ובעקבות ההצלחה של האלבום Widow's Weeds) נהפכה לזמרת קבועה. בזכות סגנון השירה האופראי שלה וקולה המלאכי הצלול הפכה ויבקה לאחת מהזמרות המוכרות והמוערכות ביותר בקרב מעריצי מטאל גותי, במיוחד באירופה. טריסטניה, יחד עם ויבקה, הפכה לאחת מלהקות המטאל הגותי החשובות והמשפיעות באירופה בזכות השילוב בין מטאל קיצוני כבד למטאל סימפוני עשיר ורב-רבדים. אחרי עזיבתו של מורטן ולנד ב-2001 נסוגה טריסטניה בהדרגה מסגנון המטאל הגותי הסימפוני שאפיין אותה.
ב-27 בפברואר 2007 עזבה ויבקה את טריסטניה בגלל סיבות אישיות. היא הצהירה שהיא עזבה כדי לממש חלום ישן שלה: ללמד זמרה ופיתוח קול. מאוחר יותר אמרה שלא אהבה את השינוי במוזיקה של טריסטניה (ממטאל גותי סימפוני לפרוגרסיב מטאל). בנוסף השלימה ויבקה תואר אקדמי באוניברסיטה אותו התחילה בשנת 2000.
ב-5 ביוני 2013 פתחה ויבקה דף פייסבוק רשמי ובו הודיעה על חזרתה מפרישה. היא הודיעה שהיא עובדת על אלבום חדש וכן על פרויקט חדש של מטאל קיצוני בשם God of Atheists עם עוד מספר מוזיקאי מטאל ידועים. ב-17 באוגוסט 2014 כתבה ויבקה בדף הפייסבוק שלה שהיא לא תוציא אלבום סולו אלא תקליט בסתיו 2014 אלבום כחלק מלהקת מטאל. בנוסף, באוקטובר 2015 שיחקה ויבקה בתפקיד הראשי במחזה Skammens Gissel ("בני ערובה של הבושה") אותו כתבה ביחד עם המחזאי קאי ארלנד.
ב-9 ביולי 2020 הכריזה, ביחד עם אסגיר מיקלסון, על הקמת להקת דום מטאל גותי בשם Veil of Secrets ואלבום הבכורה שלה Dead Poetry יצא ב-30 בנובמבר 2020.
סגנון שירה

ויבקה סטנה היא זמרת בעלת הכשרה קלאסית ששרה בעיקר מטאל גותי, מוזיקה קלאסית ואופרה. קולה של ויבקה תואר על ידי מבקרי מטאל רבים כקול צלול ומלאכי, והיא נחשבת לאחת מזמרות המטאל הטובות והמוערכות ביותר.
הקול שלה הוא מצו-סופרן לירי והטווח שלו הוא של 3 אוקטבות: מרה במול באוקטבה השלישית עד לרה במול באוקטבה השישית, כלומר  D\flat 3\ -\ D\flat 6. אף על פי שוויבקה היא מצו-סופרן רבים חושבים שהיא זמרת סופרן בשל האיכויות האופראיות של קולה.
בהופעות של טריסטניה הקפידה ויבקה גם על הופעה ויזואלית בסגנון גותי. היא נוהגת ללבוש שמלות גותיות רומנטיות, ולעיתים ליוותה את שירתה בריקוד מוזר ותנועות ידיים מתפתלות.
דיסקוגרפיה

עם טריסטניה הקליטה את האלבומים הבאים:
Tristania (EP) (1997)
Widow's Weeds (1997)
Angina/Midwinters Tears (1998)
Beyond the Veil (1998)
World of Glass (2000)
Ashes (2005)
Illumination (2007)
עם Veil of Secrets הוציאה את האלבום Dead Poetry ב-2020.
בנוסף, היא עבדה עם Green Carnation על אלבומם Journey to the End of the Night ב-1999 ועם סמאל על השיר Suspended Time מהאלבום Solar Soul ועם פלות'ו על השיר Queen of Broken Hearts.
משפחה וחיים אישיים

ויבקה היא אם לשני ילדים, בן ובת. היא עובדת כמורה בבית ספר יסודי בכריסטיאנסנד. כמו כן היא עובדת כמורה לפיתוח קול.
הערות שוליים

↑  פוסט בדף הפייסבוק רשמי של ויבקה סטנה, 9 ביולי 2020.
| --- | --- |
בקרת זהויות :  MusicBrainz: d98d39a9-8fd8-42f6-a4dd-b6f9ce377ab4  VIAF: 7217149068590365730008   WorldCat (עם VIAF): 7217149068590365730008
יוטיובר

יוּטְיוּבֶּרִים בכנס וידקון 2014
יוּטְיוּבֶּר (באנגלית: Youtuber) הוא אדם הנוהג להעלות סרטונים בהם הוא מופיע באתר האינטרנט יוטיוב. לרוב, היוּטְיוּבֶּר יהיה אחראי על כתיבת התסריט, הצילום, הבימוי ועריכת הסרטון המועלה לאתר.
כל אחד ואחת יכולים ליצור ערוץ באתר, כאשר כל ערוץ מתמקד בסוגה שונה. בין הסוגות הנפוצות באתר: אופנה, איפור, מוזיקה, אוכל, ספורט, מתיחות, ולוגים (וידאו בלוגים), גיימינג, סגנון חופשי אנימציה וכדומה. יוּטְיוּבֶּר יחיד יכול להפעיל מספר ערוצים שונים. יוּטְיוּבֶּרִים מתפרנסים מיצירת הסרטונים באמצעות תוכנית השותפות עם יוטיוב ומשיתוף פעולה עם חברות מסחריות ועמותות, תמורת פרסום החברה או מוצריה.